SIA “BAUSKAS SLIMNĪCA”
CENU APTAUJA
[bookmark: _Hlk235617828]Medicīnas ierīču piegāde kosmetoloģijas procedūrām
Identifikācijas numurs: BS 2026/10-CA
NOLIKUMS
1. Pasūtītājs
	Nosaukums
	SIA “Bauskas slimnīca”

	Juridiskā adrese
	Dārza iela 7/1, Bauska, Bauskas novads, LV-3901

	Reģistrācijas numurs
	43603017682

	Kontaktpersona
	Iepirkumu administratore Helle Anna Kalniņa, tālrunis +371 22144010, e-pasts helle.kalnina@bauskasslimnica.lv  

	Piedāvājumu iesniegšanas e-pasts
	iepirkumi@bauskasslimnica.lv 



2. Cenu aptaujas priekšmets
2.1. Cenu aptaujas priekšmets ir medicīnas ierīču piegāde kosmetoloģijas procedūru vajadzībām SIA “Bauskas slimnīca” saskaņā ar šā nolikuma 1. pielikumu “Tehniskā specifikācija – Finanšu piedāvajums”, 2. pielikumu “Pretendenta pieteikums dalībai cenu aptaujā”.
2.2. Cenu aptaujas priekšmets aptver vienotu pasūtītāja vajadzību, proti, pasūtītājam nepieciešamo medicīnas ierīču iegādi kosmetoloģijas procedūrām.
2.3. Pretendents ir tiesīgs piedāvāt funkcionāli līdzvērtīgu risinājumu, kas nodrošina pasūtītāja vajadzību izpildi.

3. Piedāvājumu iesniegšana
3.1. Pretendents piedāvājumu iesniedz elektroniski, nosūtot to uz e-pasta adresi iepirkumi@bauskasslimnica.lv līdz 2026. gada 26. augusta plkst. 16.00.
3.2. Piedāvājumam jābūt parakstītam ar drošu elektronisko parakstu vai jāiesniedz citā pasūtītājam pieņemamā elektroniskā formā, kas ļauj identificēt pretendentu un piedāvājuma saturu.
3.3. Pretendents sedz visas ar piedāvājuma sagatavošanu un iesniegšanu saistītās izmaksas.

4. Līguma nosacījumi
4.1. Paredzamais līguma darbības termiņš ir 12 (divpadsmit) mēneši no līguma spēkā stāšanās dienas. Pasūtītājam ir tiesības pagarināt līguma darbības termiņu, ja sākotnējā līguma darbības termiņā nav izlietota visa līgumcena, kopējam līguma darbības termiņam nepārsniedzot 24 (divdesmit četrus) mēnešus.
4.2. Paredzamā līgumcena ir līdz 9 999,99 EUR bez PVN. Pasūtītājam nav pienākuma iegādāties preces pilnas līgumcenas apmērā, un pasūtījumi līguma darbības laikā tiek veikti atbilstoši pasūtītāja faktiskajai nepieciešamībai un pieejamajam finansējumam.
4.3. Preču piegādes vieta ir Dārza iela 7/1.
4.4. Pretendentam jānodrošina pasūtīto preču piegāde pretendenta piedāvājumā norādītajā termiņā, bet ne vēlāk kā 3 (trīs) darbdienu laikā no pasūtījuma saņemšanas, ja puses atsevišķā gadījumā nevienojas citādi.
4.5. Norēķini tiek veikti par faktiski piegādātajām precēm.
4.6. Pretendenta piedāvātie nosacījumi nedrīkst paredzēt pasūtītāja pienākumu iegādāties preces noteiktā minimālā apjomā, ja šāds apjoms neatbilst pasūtītāja faktiskajai nepieciešamībai.

5. Prasības pretendentam
	
	Prasība
	Iesniedzamais dokuments vai apliecinājums

	5.1. 
	Pretendents ir reģistrēts atbilstoši normatīvo aktu prasībām vai pretendenta reģistrācijas valsts normatīvo aktu prasībām.
	Pretendenta parakstīts pieteikums dalībai cenu aptaujā. Par Latvijas Republikā reģistrētu komersantu pārstāvības tiesībām pasūtītājs var pārliecināties publiskajos reģistros.

	5.2. 
	Pretendenta rīcībā ir nepieciešamie resursi preču piegādei.
	Pretendenta apliecinājums 2. pielikumā.

	5.3. 
	Pretendents var nodrošināt preču pasūtīšanu un piegādi pasūtītāja vajadzībām.
	Aizpildīta 1. pielikuma “Tehniskā specifikācija – Finanšu piedāvājums” forma.


	5.4. 
	Pretendentam nedrīkst būt neizpildītu nodokļu, nodevu vai valsts sociālās apdrošināšanas obligāto iemaksu saistību Latvijā vai valstī, kurā pretendents reģistrēts.
	Pretendenta apliecinājums pieteikumā dalībai cenu aptaujā. Pasūtītājs informāciju par Latvijas Republikā reģistrētu pretendentu pārbauda publiski pieejamās datubāzēs.

	5.5.
	Attiecībā uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu nedrīkst būt noteiktas tādas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas, kas kavē vai var kavēt līguma izpildi.
	Pretendenta apliecinājums pieteikumā dalībai cenu aptaujā. Pasūtītājs pirms lēmuma pieņemšanas pārbauda attiecīgo informāciju publiski pieejamās sankciju pārbaudes sistēmās.

	5.6. 
	Pretendents nodrošina, ka līguma izpildē netiks piegādātas vai izmantotas Krievijas Federācijas vai Baltkrievijas Republikas izcelsmes preces un pakalpojumi.
	Pretendenta apliecinājums 2. pielikumā “Pretendenta pieteikums dalībai cenu aptaujā”. Pasūtītājs līguma izpildes laikā ir tiesīgs pieprasīt preču izcelsmi apliecinošu informāciju vai dokumentus.



6. Iesniedzamie dokumenti
6.1. Pretendentam jāiesniedz:
6.1.1. Tehniskā specifikācija – Finanšu piedāvājums (1. pielikums);
6.1.2. Pretendenta pieteikums dalībai cenu aptaujā (2. pielikums).
6.2. Tehniskajā specifikācijā pretendents norāda, vai pretendents var nodrošināt tehniskajā specifikācijā uzskaitītās preces.
6.3. Tehniskajā un finanšu piedāvājumā norādītā informācija tiek izmantota piedāvājuma atbilstības pārbaudei, bet netiek vērtēta ar punktiem. 

7. Piedāvājumu vērtēšanas kārtība
7.1. Pasūtītājs vispirms pārbauda, vai pretendents ir iesniedzis visus nolikumā prasītos dokumentus un vai piedāvājums atbilst nolikuma prasībām.
7.2. Pretendenta piedāvājums tiek vērtēts pēc principa “atbilst” vai “neatbilst”. Piedāvājums tiek atzīts par atbilstošu, ja pretendents piedāvā 1. pielikumā uzskaitītās medicīnas ierīces kosmetoloģijas procedūru vajadzībām atbilstoši nolikuma un tehniskās specifikācijas prasībām.
7.3. Pretendenta tehniskajā un finanšu piedāvājumā norādītā papildu informācija, kas nav nepieciešama piedāvājuma atbilstības pārbaudei, netiek vērtēta salīdzinoši un nepiešķir pretendentam priekšrocības piedāvājumu vērtēšanā.
7.4. Piedāvājums, kas neatbilst nolikuma prasībām vai kurā nav norādīta visa salīdzināmās kopējās cenas aprēķināšanai nepieciešamā informācija, netiek vērtēts tālāk.
7.5. Pirms lēmuma pieņemšanas par līguma slēgšanas tiesību piešķiršanu pasūtītājs pārbauda, vai pretendentam, kuram būtu piešķiramas līguma slēgšanas tiesības, nav neizpildītu nodokļu saistību un vai attiecībā uz pretendentu, tā valdes vai padomes locekļiem, patieso labuma guvēju, pārstāvēttiesīgajām personām vai prokūristiem nav noteiktas sankcijas, kas kavē vai var kavēt līguma izpildi.
7.6. No atbilstošajiem piedāvājumiem pasūtītājs izvēlas saimnieciski izdevīgāko piedāvājumu, proti, piedāvājumu ar zemāko salīdzināmo kopējo cenu.
7.7. Salīdzināmo kopējo cenu veido salīdzināmā preču groza kopsumma.
7.8. Ja diviem vai vairākiem piedāvājumiem ir vienāda salīdzināmā kopējā cena, pasūtītājs izvēlas piedāvājumu ar zemāku salīdzināmā preču groza kopsummu.


8. Tehniskās specifikācijas vispārīgie noteikumi
8.1. Preču sortimentā jābūt pasūtītājam nepieciešamās medicīnas ierīces, kas paredzētas kosmetoloģijas procedūru veikšanai.
8.2. Pretendents nodrošina, ka piegādātās preces ir kvalitatīvas, lietošanai drošas un atbilst attiecīgajiem normatīvajiem aktiem un ražotāja kvalitātes prasībām.
8.3. Ja konkrēta prece līguma izpildes laikā nav pieejama, pretendents pēc saskaņošanas ar pasūtītāju var piegādāt funkcionāli līdzvērtīgu vai labāku preci par cenu, kas nav augstāka par sākotnēji piedāvātās attiecīgās preces cenu, ja puses nevienojas citādi.
8.4. Pretendents nodrošina, ka līguma izpildē piegādājamās preces un sniedzamie pakalpojumi nav Krievijas Federācijas vai Baltkrievijas Republikas izcelsmes. Pasūtītājs ir tiesīgs līguma izpildes laikā pieprasīt pretendentam iesniegt informāciju vai dokumentus, kas apliecina piegādājamo preču vai sniedzamo pakalpojumu izcelsmi. Ja pasūtītājs konstatē, ka piegādājamās preces vai sniedzamie pakalpojumi neatbilst šajā punktā noteiktajai prasībai, pasūtītājs ir tiesīgs nepieņemt attiecīgās preces vai pakalpojumus un pieprasīt to aizstāšanu ar nolikuma prasībām atbilstošām precēm vai pakalpojumiem.

SIA “Bauskas slimnīca” cenu aptaujas nolikums
